У прынятым па гэтым пытанні рашэнні работа ААТ “Слабадская зара” за дзевяць месяцаў па выкананні сацыяльна-эканамічных паказчыкаў прызнана нездавальняючай. За сур’ёзныя вытворчыя недапрацоўкі яго назіральнаму савету рэкамендавана аб’явіць вымовы дырэктару таварыства Сяргею Роўду і галоўнаму заатэхніку Таццяне Васілевіч. Намечаны таксама комплекс мер па нарошчванні аб’ёмаў вытворчасці прадукцыі, яе рэалізацыі, зніжэнні затрат, эканоміі матэрыяльна-тэхнічных рэсурсаў. Адно, што яшчэ можна дадаць на завяршэнне ўсім кадрам гэтай гаспадаркі: “Калі ўжо ўзяліся за справу, будзьце ласкавы, працуйце з толкам, адказна і вынікова!”.